CELEX: C2004/106/43
Language: el
Date: 2004-04-30 00:00:00
Title: Υπόθεση C-102/04: Προσφυγήτου Βασιλείου της Σουηδίας κατά της Επιτροπής των Ευρωπαϊκών Κοινοτήτων πουασκήθηκε στις 27 Φεβρουαρίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/24
            
         Προσφυγή του Βασιλείου της Σουηδίας κατά της Επιτροπής των Ευρωπαϊκών Κοινοτήτων που ασκήθηκε στις 27 Φεβρουαρίου 2004
   (Υπόθεση C-102/04)
   (2004/C 106/43)
   Το Βασίλειο της Σουηδίας, εκπροσωπούμενο από τον A. Kruse, με τόπο επιδόσεων στη Σουηδία, άσκησε στις 27 Φεβρουαρίου 2004, ενώπιον του Δικαστηρίου των Ευρωπαϊκών Κοινοτήτων, προσφυγή κατά της Επιτροπής των Ευρωπαϊκών Κοινοτήτων.
   Το Βασίλειο της Σουηδίας ζητεί από το Δικαστήριο:
   
               —
            
            
               να ακυρώσει την οδηγία 2003/112/ΕΚ (1) της Επιτροπής, της 1ης Δεκεμβρίου 2003, για την τροποποίηση της οδηγίας 91/414/ΕΟΚ (2) του Συμβουλίου, ώστε να καταχωριστεί το paraquat ως δραστική ουσία,
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα:
   Την 1η Δεκεμβρίου 2003, η Επιτροπή εξέδωσε την οδηγία 2003/112/ΕΚ. Η οδηγία αυτή εισήγαγε το paraquat ως δραστική ουσία στο παράρτημα I της οδηγίας 91/414/ΕΟΚ του Συμβουλιου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων.
   Η Επιτροπή, με την έκδοση της οδηγίας, παρέβη τα άρθρα 6 ΕΚ και 174 ΕΚ, το άρθρο 5 της οδηγίας 91/414/ΕΟΚ και το άρθρο 7, παράγραφος 1, του κανονισμού (ΕΟΚ) 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8, παράγραφος 2, της οδηγίας 91/414/ΕΟΚ του Συμβουλίου, της σχετικής με τη διάθεση φυτοπροστατευτικών προϊόντων στην αγορά.
   Η Επιτροπή, εκδίδοντας την οδηγία υπερέβη προδήλως τα όρια της εξουσίας εκτιμήσεως που διαθέτει, καθόσον παρέλειψε να εφαρμόσει την αρχή της προλήψεως στο πλαίσιο της εκτιμήσεως και της διαχειρίσεως των κινδύνων που παρουσιάζει το paraquat για την υγεία των ανθρώπων και των ζώων. Η ως άνω παραβίαση της αρχής της προλήψεως οδήγησε σε αδυναμία επιτεύξεως του υψηλού επιπέδου προστασίας που ορίζει η Συνθήκη ΕΚ και η οδηγία 91/414. Η Επιτροπή, καθόσον δεν έλαβε υπόψη την αρχή περί υψηλού επιπέδου προστασίας, ομοίως δεν μπορεί να θεωρηθεί ότι έλαβε υπόψη τις σχετικές με την προστασία του περιβάλλοντος απαιτήσεις και την αρχή της αφομοιώσεως που καθιερώνει η Συνθήκη ΕΚ. Επομένως, η Επιτροπή παρέβη τα άρθρα 6 και 174, παράγραφος 2, ΕΚ, καθώς και το άρθρο 5 της οδηγίας 91/414. Περαιτέρω, η Επιτροπή, μη λαμβάνοντας υπόψη δημόσια διαθέσιμα στοιχεία σχετικά με το paraquat ούτε τους κινδύνους που παρουσιάζει η ουσία αυτή, χειρίστηκε το θέμα κατά τρόπο εσφαλμένο. Επί του σημείου αυτού, η Επιτροπή παρέβη το άρθρο 174, παράγραφος 3, ΕΚ και το άρθρο 5, παράγραφος 1, της οδηγία 91/414, καθώς και το άρθρο 7, παράγραφος 1, του κανονισμού (ΕΟΚ) 3600/92.
   
      (1)  ΕΕ L 321, σ. 32.
   
      (2)  ΕΕ 1991 L 230, σ. 1.